smcproject/ml-wiki-sentences huggingface dataset:
എസ്‌വിജി - സ്കെയിലബിൾ വെക്റ്റർ ഗ്രാഫിക്സ്.
ഡിഎക്സ്എഫ് - ഓട്ടോകാഡിന്റെ ഇന്റർചെയ്ഞ്ച് രൂപം.
സിജിഎം - ഐഎസ്ഓ നിർവചിച്ച കമ്പ്യൂട്ടർ ഗ്രാഫിക്സ് മെറ്റാഫയൽ.
ഡബ്ല്യുഎംഎഫ് - വിൻഡോസ് മെറ്റാ ഫയൽ.
പിഎൻജി - പോർട്ടബിൾ നെറ്റ്‌വർക്ക് ഗ്രാഫിക്സ്.
ജെപിഇജി -  ജോയിന്റ് ഫോട്ടോഗ്രാഫിക് എക്സ്പെർട്ട്സ് ഗ്രൂപ്പ്.
വിഡിഎക്സ് - വിസിയോയുടെ മൈക്രോസോഫ്റ്റ് എക്സ്എംഎൽ ചിത്രം.
ഇതും കൂടി കാണുക ഇങ്ക്സ്കേപ്പ് അവലംബം പുറംകണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) ഡയ പദ്ധതി താൾ വിൻഡോസിനായുള്ള ഡയ
ഡയജെനിസിസ് ഇംഗ്ലീഷ് വിലാസം https://ml.wikipedia.org/wiki/Diagenesis
നിക്ഷേപിത അവസാദങ്ങൾക്ക്, അപക്ഷയത്തിനും കായാന്തരീകരണത്തിനും മുൻപ് ഉണ്ടാകുന്ന ഭൗതിക-രാസ-ജൈവ പരിവർത്തനങ്ങളെ ഡയജെനിസിസ് എന്നു പറയുന്നു.
ഇതിനെ പ്രസംഘനനം എന്നും അറിയപ്പെടുന്നു.
ഇതിന്റെ ഫലമായി അവസാദങ്ങളുടെ ഘടനയ്ക്കും ധാതുസംയോഗത്തിനും മാറ്റം സംഭവിക്കുന്നു.
ഡയജെനിസിസിന് വിധേയമാകുന്ന അവസാദങ്ങളുടെ രൂപീകരണ പ്രക്രിയയെ സിൻജെനിസിസ് (Syngenesis-സഹജനനം) എന്നു വിളിക്കുന്നു.
അവസാദങ്ങളുടെ നിക്ഷേപണാനന്തരമാണ് ഡയജെനിറ്റിക് പ്രക്രിയ ആരംഭിക്കുന്നതെങ്കിലും ജലത്തിന്റെ സംസർഗത്തിൽ അവസാദങ്ങൾക്ക് ചില പരിവർത്തനങ്ങൾ സംഭവിക്കാറുണ്ട്.
ജലത്തിന്റെ സാന്നിധ്യത്തിൽ അവസാദങ്ങൾക്കുണ്ടാകുന്ന പരിവർത്തനങ്ങളെ പൊതുവേ ഹാൾമിറോലൈസിസ് (Halmyrolysis) എന്നു വിശേഷിപ്പിക്കുന്നു.
ഭൂരിഭാഗം അവസാദനിക്ഷേപങ്ങളിലും സംജാതമാകുന്ന ഡയജെനിറ്റിക് പരിവർത്തനങ്ങൾ പ്രകടവും ദൃഷ്ടി ഗോചരവുമായിരിക്കും.
ഉന്നതമർദത്തിലും ഉയർന്ന ഊഷ്മാവിലും അവസാദങ്ങൾക്കുണ്ടാകുന്ന പരിവർത്തനങ്ങളെ ഡയജെനിസിസിന്റെ പരിധിയിൽ ഉൾപ്പെടുത്താറില്ല.
പ്രധാന ഭൗദിക പ്രതിഭാസങ്ങൾ
സംശ്ലേഷണം, പരിശോഷം (dessication) മൃദു അവസാദ ഘടകങ്ങളുടെ രൂപവൈകൃതം എന്നിവയാണ് ഡയജെനിസിസിലെ പ്രധാന ഭൗതിക പ്രതിഭാസങ്ങൾ.
ലയനം, ഖാദനം അഥവാ ക്ഷാരണം, വർണഹരണം, ഒക്സീകരണം, നിരോക്സീകരണം, പുനഃക്രിസ്റ്റലീകരണം, അവക്ഷേപണം എന്നിവയാണ് മുഖ്യരാസമാറ്റങ്ങൾ.
അവസാദഘടകങ്ങളുടെ സംയോജനം, വിയോജനം, ജൈവസംയുക്തങ്ങളുടെ സംശ്ലേഷണം തുടങ്ങിയവ ജൈവ-രാസപ്രക്രിയകളിൽ ഉൾപ്പെടുന്നു.
ലയനം, നിക്ഷേപണം, പുനഃസ്ഥാപനം, സംശ്ലേഷണം, അവക്ഷേപണം എന്നിവയാണ് പ്രധാന ഡയജെനിറ്റിക് പ്രക്രിയകൾ.
അവസാദങ്ങളുടെ നിക്ഷേപണ പ്രക്രിയയ്ക്ക് ഒപ്പമോ, നിക്ഷേപണാനന്തരമോ ആയിരിക്കാം ഇവ ഡയജെനിസിസിന് വിധേയമാകുന്നത്.
മിക്കപ്പോഴും നിക്ഷേപണ പരിസ്ഥിതിക്ക് ആനുപാതികമായിട്ടായിരിക്കും മാറ്റങ്ങൾ സംഭവിക്കുക.
അവസാദ നിക്ഷേപണ പരിസ്ഥിതിയുടെ ഭൌതികവും രാസപരവുമായ സവിശേഷതകളാണ് ഡയജെനിസിസിനെ നിയന്ത്രിക്കുന്നതെന്ന് സ്ഥിരീകരിച്ചിട്ടുണ്ട്.
അവസാദങ്ങളിലെ ലയനസ്വഭാവം
അവസാദങ്ങളിലെ ലയനസ്വഭാവമുള്ള ധാതവ ഘടകങ്ങൾ, അവയിലൂടെ ഊറിയിറങ്ങുന്ന ലായനിയിൽ (മിക്കപ്പോഴും ജലം) ലയിക്കുകയോ ലായനിയാൽ മാറ്റം ചെയ്യപ്പെടുകയോ പുനഃസ്ഥാപിക്കപ്പെടുകയോ ചെയ്യുന്നു.
അവസാദ ഘടകങ്ങൾക്കിടയിലെ രന്ധ്രങ്ങൾ മിക്കപ്പോഴും ലായനിയിൽ നിന്നും ഘനീഭവിക്കപ്പെടുന്ന ധാതവങ്ങളാൽ മൂടപ്പെട്ടിരിക്കും.
ചിലപ്പോൾ ഇത് ധാതുക്കളുടെ അമിത വളർച്ചയ്ക്കും കാരണമാകാം.
അസ്ഥിരധാതവങ്ങളാണ് പൊതുവേ ലായനിയാൽ മാറ്റംചെയ്യപ്പെട്ട് പുനഃക്രിസ്റ്റലീകരണത്തിന് വിധേയമാകുന്നത്.
പുനഃക്രിസ്റ്റലീകരണത്തോടെ ഇവയ്ക്ക് കൂടുതൽ കാഠിന്യവും സ്ഥിരതയും ലഭിക്കുന്നു.
പുനഃസ്ഥാപന പ്രക്രിയയിൽ ധാതവങ്ങളുടെ ലയനവും ഘനീഭവനവും ഒരേസമയത്ത് നടക്കുന്നതിനാൽ അവസാദ ധാതവ ഘടകങ്ങൾ രാസികവും ഘടനാപരവുമായ പരിവർത്തനങ്ങൾക്കും വിധേയമാകുന്നു.
എന്നാൽ പുനഃക്രിസ്റ്റലീകരണത്തിൽ ഒരു ധാതു മാത്രമാണ് ലയനത്തിനും പുനഃഘനീഭവനത്തിനും വിധേയമാകുന്നത്.
ഈ പ്രക്രിയയിൽ ധാതുസംയോഗത്തിനും ആന്തരിക ഘടനയ്ക്കും വിരളമായി മാത്രമേ പരിവർത്തനം സംഭവിക്കുന്നുള്ളൂ.
അവസാദ ശിലാരൂപീകരണം
ചില അവസാദനിക്ഷേപങ്ങൾ നിക്ഷേപണ പ്രക്രിയയോടൊപ്പം തന്നെ കാഠിന്യമുള്ള ശിലകളായി രുപാന്തരപ്പെടാറുണ്ട്.
ബാഷ്പീകരണാനന്തരം ഘനീഭവിക്കപ്പെടുന്ന ധാതു നിക്ഷേപങ്ങൾ, ഗുഹാനിക്ഷേപങ്ങൾ, ഉറവനിക്ഷേപങ്ങൾ എന്നിവ ഇത്തരം ശിലാനിക്ഷേപങ്ങൾക്ക് ഉദാഹരണങ്ങളാണ്.
സംശ്ലേഷണം, പുനഃക്രിസ്റ്റലീകരണം, അവക്ഷേപണം എന്നിവയാണ് അവസാദ ശിലാ രൂപീകരണത്തെ സ്വാധീനിക്കുന്ന സുപ്രധാന ഡയജെനിറ്റിക് പ്രക്രിയകൾ.
സംശ്ലേഷണം
അവസാദത്തിന്റെ രാസസംയോഗത്തിന് പരിവർത്തനം സംഭവിക്കാതെ, അവസാദ ഘടകങ്ങൾ ദൃഢീകരിച്ച് ശിലയായി മാറുന്ന പ്രക്രിയയാണ് സംശ്ലേഷണം.
ചെളിയടങ്ങിയ അവസാദങ്ങളിലാണ് സംശ്ലേഷണം അഥവാ ഞെരുങ്ങിച്ചേരൽ പ്രക്രിയ പ്രകടമായിട്ടുള്ളത്.
അവസാദനിക്ഷേപണത്തിന്റെ മർദം ജലത്തിന്റെ ശോഷണത്തിന് നിദാനമാകുകയും, സംശ്ലേഷണത്തിന്റെ അന്ത്യഘട്ടത്തിൽ ഘടക പദാർഥങ്ങൾ ദൃഢീകരിച്ച് കാലാന്തരത്തിൽ ശിലയായി രൂപാന്തരപ്പെടുകയും ചെയ്യുന്നു.
അവസാദ ധാതുഘടകങ്ങളുടെ പരസ്പര ബന്ധത്തിന്റെ ദൃഢത വർധിപ്പിക്കുന്ന പ്രക്രിയയാണ് പുനഃക്രിസ്റ്റലീകരണം.
അവക്ഷേപണം
അവസാദ നിക്ഷേപങ്ങൾക്കിടയിലെ രന്ധ്രങ്ങൾ ധാതുപദാർഥങ്ങളാൽ മൂടപ്പെടുന്ന പ്രക്രിയയാണ് അവക്ഷേപണം.
അവക്ഷേപണം അവസാദ ധാതവ ഘടകങ്ങളെ പരസ്പരം സംയോജിപ്പിക്കുകയും ശിലയുടെ കാഠിന്യം വർധിപ്പിക്കുകയും ചെയ്യുന്നു.
അവക്ഷേപണത്തോടൊപ്പം ജലത്തിലെ സംയുക്തങ്ങളും നിക്ഷേപിക്കപ്പെടാം.
അവക്ഷേപണ പദാർഥം അവസാദഘടകങ്ങളോ ബാഹ്യസ്രോതസ്സിൽ നിന്നുള്ളവയോ ആകാം.
തത്ഫലമായി അവക്ഷേപണാനന്തരം രൂപപ്പെടുന്ന ശിലയുടെ രാസസംയോഗം മാതൃഅവസാദത്തിന് തത്തുല്യമോ വിഭിന്നമോ ആയിരിക്കാം.
പ്രധാനഘട്ടങ്ങൾ
ഡയജെനിസിസിന് പ്രധാനപ്പെട്ടെ മൂന്നു ഘട്ടങ്ങൾ ഉണ്ട്.
അവസാദങ്ങളുടെ നിക്ഷേപണമാണ് പ്രാഥമിക ഘട്ടം.
ഈ ഘട്ടത്തിൽ അവസാദങ്ങൾ ജലവുമായി രാസപ്രവർത്തനങ്ങളിൽ ഏർപ്പെടുന്നുണ്ടെങ്കിലും സംതുലിതാവസ്ഥ പ്രാപിക്കാറില്ല.
നിക്ഷേപണ പരിതഃസ്ഥിതിയുടെ രാസഭൗതിക സവിശേഷതകൾക്ക് അവസാദ പരിവർത്തനത്തിൽ നിർണായക സ്വാധീനമുണ്ട്.
അമ്ലത്വം, ലവണത്വം, ജലത്തിന്റെ ആഴം, പ്രവാഹതീവ്രത തുടങ്ങിയവയ്ക്കാണ് മുൻതൂക്കം.
ധാതുക്കളുടെ വിയോജനവും കേന്ദ്രീകരണവുമാണ് പ്രാഥമിക ഘട്ടത്തിലെ മുഖ്യ പ്രവർത്തനങ്ങൾ.
നിക്ഷേപിത അവസാദങ്ങൾക്കുണ്ടാകുന്ന സംശ്ലേഷണമാണ് ഡയജെനിസിസിന്റെ രണ്ടാം ഘട്ടം.
പ്രാഥമിക ഘട്ടത്തിനും ശിലാരൂപികരണത്തിനും മധ്യേയുള്ള ഒരു പരിവർത്തന ഘട്ടമാണിത്.
അവസാദപാളികൾക്കും ആന്തരികഘടനയ്ക്കും മാറ്റം സംഭവിക്കുന്ന ഈ ഘട്ടത്തൽ ധാതുഘടകങ്ങളുടെ ബന്ധനത്താൽ അവക്ഷേപണവും സംഭവിക്കാറുണ്ട്.
ഡയജെനിസിസിന്റെ മൂന്നാം ഘട്ടത്തിൽ അവസാദനിക്ഷേപങ്ങൾ ശിലയായി മാറുന്നു.
നിക്ഷേപണ പരിസ്ഥിതിയുടെ ആഴം, ഊഷ്മാവ്, മർദം എന്നിവയാണ് ഈ ഘട്ടത്തിൽ സ്വാധീനം ചെലുത്തുന്ന മുഖ്യഘടകങ്ങൾ.
അവലംബം പുറത്തേക്കുള്ള കണ്ണികൾ http://www.glossary.oilfield.slb.com/Display.cfm?
Term=diagenesis Archived 2012-05-30 at the Wayback Machine .
http://www.britannica.com/EBchecked/topic/161033/diagenesis http://www.geo.wvu.edu/~lang/Geol285/Pet15SsDiagen-outline.pdf Archived 2011-12-16 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയജെനിസിസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയഡോറസ് സിക്കുലസ് ഇംഗ്ലീഷ് വിലാസം https://ml.wikipedia.org/wiki/Diodorus_Siculus Bibliotheca historica , 1746
ബി. സി. ഒന്നാം നൂറ്റാണ്ടിൽ ജീവിച്ചിരുന്ന ഗ്രീക്ക് ചരിത്രകാരനാണ് ഡയഡോറസ് സിക്കുലസ് ‍.
ലോകചരിത്ര ഗ്രന്ഥമായ ബിബ്ളിയോത്തിക ഹിസ്റ്റോറിക്കയുടെ കർത്താവാണ് ഇദ്ദേഹം.
സിസിലിയിലെ അജീറിയം ( അജിറ ) എന്ന സ്ഥലത്ത് ഡയഡോറസ് ജനിച്ചു.
റോമൻ ജനറലായ ജൂലിയസ് സീസറിന്റെയും റോമൻ ചക്രവർത്തിയായ അഗസ്റ്റസിന്റെയും സമകാലികനായിരുന്നു ഇദ്ദേഹം.
ബി. സി. 60 മുതൽ 57 വരെയുള്ള കാലത്ത് ഈജിപ്റ്റിൽ ഇദ്ദേഹം സഞ്ചാരം നടത്തിയിരുന്നതായും റോമിൽ ദീർഘകാലം താമസിച്ചിരുന്നതായും ഇദ്ദേഹത്തിന്റെതന്നെ പ്രസ്താവനകൾ സൂചിപ്പിക്കുന്നുണ്ട്.
ഇദ്ദേഹത്തിന്റെ ചരിത്രഗ്രന്ഥം 40 ചെറുപുസ്തകങ്ങൾ അടങ്ങിയതാണ്.
ഇതിന്റെ 1 മുതൽ 5 വരെയും 11 മുതൽ 20 വരെയുമുള്ള ഗ്രന്ഥഭാഗങ്ങൾ പൂർണമായി ലഭ്യമായിട്ടുണ്ട്.
മറ്റുള്ളവയുടെ ചില ഭാഗങ്ങൾ മാത്രമേ ലഭിച്ചിട്ടുള്ളൂ.
ഇതിഹാസകാലം മുതൽ ജൂലിയസ് സീസറിന്റെ കാലം വരെയുള്ള ചരിത്രമുൾകൊള്ളുന്നതാണ് ബിബ്ലിയോത്തിക.
ഇക്കാലത്തെക്കുറിച്ചുള്ള മറ്റു മികച്ച ചരിത്രഗ്രന്ഥങ്ങളുടെ അഭാവം മൂലം ഈ പുസ്തകം ചരിത്രകാരന്മാർക്ക് ഒരു പ്രധാന സ്രോതസ്സായിത്തീർന്നിരിക്കുന്നു.
ഇദ്ദേഹത്തിന്റെ പരാമർശത്തിനു വിധേയമായിട്ടുള്ള അവസാനവർഷം ബി. സി 21 ആണ്.
ഇക്കാലത്തോടെ ഇദ്ദേഹം മരണമടഞ്ഞതായി കരുതിപ്പോരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയഡോറസ് സിക്കുലസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയണിസിയസ് എക്സിഗ്യൂസ് ഇംഗ്ലീഷ് വിലാസം https://ml.wikipedia.org/wiki/Dionysius_Exiguus ഇംഗ്ലീഷ് വിലാസം https://ml.wikipedia.org/wiki/Dionysius_Exiguus
അഞ്ചാം നൂറ്റാണ്ടിന്റെ അവസാനഘട്ടത്തിലും ആറാം നൂറ്റാണ്ടിന്റെ ആദ്യഘട്ടത്തിലുമായി റോമിൽ ജീവിച്ചിരുന്ന ക്രൈസ്തവ പണ്ഡിതനും സന്ന്യാസിയുമായിരുന്നു ഡയണിസിയസ് എക്സിഗ്യൂസ് ('എളിയവനായ ഡയണിസിയസ്').
പൂർവദിക്കിൽ നിന്നാണ് ഇദ്ദേഹം റോമിൽ എത്തിച്ചേർന്നത്; സൈത്തിയ (Scythia)യിൽ നിന്നാകാനാണ് കൂടുതൽ സാധ്യത.
പല ആദ്യകാല പൌരസ്ത്യ എക്യൂമെനിക്കൽ കൌൺസിലുകളുടെയും ശാസനകൾ ഗ്രീക്കിൽ നിന്ന് ലാറ്റിനിലേക്ക് ഇദ്ദേഹം തർജമ ചെയ്തിട്ടുണ്ട്.
അപ്പോസ്തലന്മാരുടെ 50 ധർമസംഹിതകളോടൊപ്പം പൌരസ്ത്യ കൌൺസിലുകളുടെ പൗരോഹിത്യ ധർമശാസ്ത്രവും ആഫ്രിക്കൻ സഭയുടെ നിയമാവലിയും ക്രോഡീകരിച്ചുകൊണ്ടുള്ള ഇദ്ദേഹത്തിന്റെ കൃതിയാണ് ലൈബർ കാനോനം (Liber Canonum).
ക്രൈസ്തവ സഭയുടെ ആദ്യത്തെ യഥാർഥ പൗരോഹിത്യ ധർമശാസ്ത്ര സംഹിതയായി കരുതപ്പെടുന്ന ലൈബർ ഡിക്രീറ്റാലിയം (Liber Decretalium) ആണ് ഇദ്ദേഹത്തിന്റെ മറ്റൊരു പ്രധാന കൃതി.
384 -399 കാലത്ത് മാർപ്പാപ്പയായിരുന്ന സിറിസിയൂസ് (Siricius)മുതൽ 496-498 കാലത്ത് മാർപ്പാപ്പയായിരുന്ന അനസ്റ്റസിയൂസ് രണ്ടാമൻ (Anastasius II) വരെയുള്ള മാർപ്പാപ്പമാരുടെ 41 ശാസനകളും ഇന്നസന്റ് ഒന്നാമന്റെ കത്തുകളുമാണ് ഇതിലെ പ്രധാന ഉള്ളടക്കം.
774-ൽ ഷാർലമേൻ (Charlemagne) റോമൻ സഭയുടെ നിയമ സംഹിത ആവശ്യപ്പെട്ടപ്പോൾ ലൈബർ കാനോനയും, ലൈബർ ഡിക്രീറ്റാലിയവും കൂട്ടിച്ചേർത്ത പരിഷ്കരിച്ച പതിപ്പാണ് ഹാഡ്രിയാൻ ഒന്നാമൻ മാർപ്പാപ്പ തയ്യാറാക്കി നൽകിയത്.
ക്രിസ്തുവിന്റെ ജനനത്തെ ആസ്പദമാക്കി ആദ്യമായി ക്രിസ്ത്വബ്ദം (Christian era) ഗണിച്ചത് ഇദ്ദേഹമാണ്.
പക്ഷേ ഇദ്ദേഹത്തിന്റെ ഗണനത്തിൽ പിശക് പറ്റി എന്നാണ് പണ്ഡിതമതം.
526-ൽ ഇദ്ദേഹം അന്തരിച്ചതായി കരുതപ്പെടുന്നു.
അവലംബം പുറത്തേക്കുള്ള കണ്ണികൾ http://www.westarinstitute.org/Periodicals/4R_Articles/dionysius.html Archived 2012-06-20 at the Wayback Machine .
http://www.newadvent.org/cathen/05010b.htm http://www.nndb.com/people/741/000104429/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയണിസിയസ് എക്സിഗ്യൂസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയഡോട്ടസ് I ഇംഗ്ലീഷ് വിലാസം https://ml.wikipedia.org/wiki/Diodotus_I
ഡയഡോട്ടസ് എന്ന പേരിൽ ഗ്രീക്ക് ബാക്ട്രിയ രാജ്യത്ത് രണ്ടു ഭരണാധിപൻമാരുണ്ടായിരുന്നു; ഡയഡോട്ടസ് ഒന്നാമനും ഇദ്ദേഹത്തിന്റെ മകനായ ഡയഡോട്ടസ് രണ്ടാമനും .
ഡയഡോട്ടസ് I
ഡയഡോട്ടസ് I ബി.സി. 3-ആം നൂറ്റാണ്ടിൽ ഗ്രീക്ക് ബാക്ട്രിയയിലെ ഭരണാധികാരിയായിരുന്നു.
ഒരു സെല്യൂസിദ് പ്രവിശ്യ യായിരുന്ന ബാക്ട്രിയയിലെ ഗവർണറായിരുന്ന ഇദ്ദേഹം ആന്റിയോക്കസ് II എന്ന സെല്യൂസിദ് രാജാവിനെതിരായി വിപ്ലവം സംഘടിപ്പിച്ച് ബാക്ട്രിയയിൽ സ്വതന്ത്രഭരണാധിപനായി (ബി.സി. സു. 256-55).
ബാക്ട്രിയ എന്ന സ്വതന്ത്രരാജ്യം സ്ഥാപിക്കുന്ന ഉദ്യമത്തിൽ ഇദ്ദേഹത്തിന്റെ മകനായ ഡയഡോട്ടസ് രണ്ടാമനും പങ്കുചേർന്നിരുന്നു.
രാജ്യത്തിന്റെ സമീപ പ്രദേശങ്ങളിലേക്കും ഇദ്ദേഹം അധികാരം വ്യാപിപ്പിച്ചിരുന്നതായി കരുതപ്പെടുന്നു.
ഇദ്ദേഹത്തിന്റെ ഭരണകാലത്തെപ്പറ്റി പരിമിതമായ അറിവു മാത്രമേ ലഭ്യമായിട്ടുള്ളൂ.
സെല്യൂസിദ് രാജ്യം ആഭ്യന്തര പ്രശ്നങ്ങളെ നേരിട്ടുകൊണ്ടിരുന്നപ്പോൾ (ബി. സി. 246-ഓടെ) അവിടത്തെ രാജാവായിരുന്ന സെല്യൂക്കസ് രണ്ടാമൻ ഡയഡോട്ടസിന്റെ സൗഹൃദം സമ്പാദിക്കുന്നതിന് തന്റെ ഒരു സഹോദരിയെ ഡയഡോട്ടസിനു വിവാഹം ചെയ്തുകൊടുത്തിരുന്നതായി ചില പണ്ഡിതന്മാർ അഭിപ്രായപ്പെടുന്നുണ്ട്.
സെല്യൂക്കസ് രണ്ടാമനോടൊപ്പം ബി. സി. 239-ൽ ഡയഡോട്ടസ് പാർഥിയയിൽ ആക്രമണം നടത്തിയിരുന്നു.
താമസിയാതെ ഇദ്ദേഹം മരണമടഞ്ഞു.
ഇതോടെ പുത്രനായ ഡയഡോട്ടസ് രണ്ടാമൻ രാജാവായി.
പുറത്തേക്കുള്ള കണ്ണികൾ http://www.britannica.com/EBchecked/topic/164122/Diodotus-I http://www.ranajitpal.com/asoka.html Archived 2012-08-14 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയഡോട്ടസ് (ബി. സി. 3-ാം ശ.) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയഡോട്ടസ് II ഇംഗ്ലീഷ് വിലാസം https://ml.wikipedia.org/wiki/Diodotus_II
ഡയഡോട്ടസ് ഒന്നാമന്റെ മകനായിരുന്നു ഡയഡോട്ടസ് II .
പിതാവിന്റെ മരണശേഷം ഇദ്ദേഹം ബാക്ട്രിയയിലെ ഭരണാധിപനായി.
സെല്യൂക്കസ് രണ്ടാമന് എതിരായി ഇദ്ദേഹം പാർഥിയൻമാരുമായി സഖ്യമുണ്ടാക്കിയിരുന്നു.
തന്റെ പിതാവ് , സെല്യൂസിദ് രാജ്യവുമായി നിലനിർത്തിയിരുന്ന സൗഹൃദത്തിന് വിരുദ്ധമായിരുന്നു ഈ സമീപനം.
അപ്രകാരം പിതാവിന്റെ നയങ്ങളിൽ നിന്നും തികച്ചും സ്വതന്ത്രനായ രാജാവായാണ് ഇദ്ദേഹം ഭരണം നടത്തിയത്.
ഇദ്ദേഹം സ്വന്തമായി നാണയം ഇറക്കിയിരുന്നു.
അധികാര മോഹിയായ യൂത്തിഡിമസ് (Euthydemus) ഒടുവിൽ ഡയഡോട്ടസ് I -ആമനെ പുറത്താക്കി.
ഇത് ബി. സി. 235-ഓടെ ആയിരുന്നിരിക്കാമെന്നാണ് ചരിത്രകാരന്മാർ കരുതുന്നത്.
ഇതുകൂടികാണുക ഡയഡോട്ടസ് I പുറത്തേക്കുള്ള കണ്ണികൾ http://www.britannica.com/EBchecked/topic/164128/Diodotus-II http://www.iranicaonline.org/articles/diodotus കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയഡോട്ടസ് (ബി. സി. 3-ാം ശ.) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയണിസിയസ് ഇംഗ്ലീഷ് വിലാസം https://ml.wikipedia.org/wiki/Dionysius,_Bishop_of_Corinth ഇംഗ്ലീഷ് വിലാസം https://ml.wikipedia.org/wiki/Dionysius
രണ്ടാം നൂറ്റാണ്ടിൽ കൊരിന്തിലെ ബിഷപ്പായിരുന്ന വിശുദ്ധനായിരുന്നു ഡയണിസിയസ് .
വിവിധ ക്രൈസ്തവ സഭകൾക്ക് എഴുതിയ കത്തുകളിലൂടെയാണ് ഇദ്ദേഹം ശ്രദ്ധേയനായിത്തീർന്നത്.
ഇദ്ദേഹത്തിന്റെ ജീവിത കാലഘട്ടത്തിൽ ഈ കത്തുകൾ സംരക്ഷിക്കപ്പെട്ടിരുന്നെങ്കിലും പിന്നീട് അവ നഷ്ടപ്പെട്ടുപോകുകയാണുണ്ടായത്.
ക്രൈസ്തവ തത്ത്വസംഹിതകളെയും മറ്റു ക്രൈസ്തവ വിഷയങ്ങളെയും പരാമർശിച്ചുകൊണ്ടുള്ള ഏഴ് കത്തുകൾ ഇദ്ദേഹം എഴുതിയിരുന്നു.
ഇവ കൂടാതെ ആത്മീയ ജീവിതത്തെക്കുറിച്ച് വ്യക്തിപരമായ ഒരു കത്തും ഇദ്ദേഹത്തിന്റേതായുണ്ട്.
റോമൻ സഭയ്ക്ക് എഴുതിയ കത്തിൽ സഭ നടത്തിവന്നിരുന്ന കാരുണ്യപ്രവർത്തനങ്ങളെ ഇദ്ദേഹം ഉള്ളുതുറന്നു പ്രകീർത്തിച്ചു.
പോപ്പ് ക്ലമന്റ് (Clement), പോപ്പ് സോട്ടർ (Soter) എന്നിവരുടെ കത്തുകളെ കൊരിന്ത്യർ അങ്ങേയറ്റം ബഹുമാനത്തോടെയാണ് പരിഗണിക്കുന്നതെന്നും ഈ കത്തിൽ ഇദ്ദേഹം സൂചിപ്പിച്ചു.
പാശ്ചാത്യ ദേശങ്ങളിൽ ഏപ്രിൽ 8-നും പൗരസ്ത്യ രാജ്യങ്ങളിൽ നവംബർ 29-നും ഇദ്ദേഹത്തിന്റെ പെരുന്നാൾ ആഘോഷിച്ചുവരുന്നു.
പുറത്തേക്കുള്ള കണ്ണികൾ http://www.newadvent.org/cathen/05010a.htm http://www.bartleby.com/210/4/081.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയണിസിയസ് (കൊരിന്ത്) വിശുദ്ധ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നെല്ലിക്കോട്
കോഴിക്കോട് കോർപ്പറേഷനിലുൾപ്പെട്ട ഒരു പ്രദേശമാണ് നെല്ലിക്കോട്.
പൊറ്റമ്മൽ , കാട്ടുകുളങ്ങര , തൊണ്ടയാട്, കാവ് നഗർ, കൊടമോളിക്കുന്ന്, കോട്ടൂളി തുടങ്ങിയ മേഖലകളുൾക്കൊള്ളുന്നതാണീ പ്രദേശം.
വിദ്യാഭ്യാസസ്ഥാപനങ്ങൾ ചിന്മയ വിദ്യാലയം, തൊണ്ടയാട് കെ.സി.എം.എ.യുപി സ്കൂൾ, കാട്ടുകുളങ്ങര
നെല്ലിപ്പാറ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 സെപ്റ്റംബർ മുതൽ തുടരുന്നു.
കേരളത്തിലെ കണ്ണൂർ ജില്ലയിലെ ആലക്കോട് ഗ്രാമപഞ്ചായത്തിനു കീഴിൽ സ്ഥിതി ചെയ്യുന്ന ചെറിയൊരു പ്രദേശമാണ് നെല്ലിപ്പാറ .
നെല്ലിമല
പത്തനംതിട്ട ജില്ലയിൽ തിരുവല്ല താലൂക്കിൽ കോയിപ്രം പഞ്ചായത്തിലെ  ഒരു ചെറിയ ഗ്രാമമാണ്‌  നെല്ലിമല .
കുമ്പനാട്‌, ഓതറ , ഇരവിപേരൂർ , കോയിപ്രം എന്നീ  ഗ്രാമങ്ങളാണ് നെല്ലിമലക്കു ചുറ്റുമുള്ളത് .
നെല്ലിക്കൽ മുരളീധരൻ ഇംഗ്ലീഷ് വിലാസം https://ml.wikipedia.org/wiki/Nellikkal_Muraleedharan
മലയാളത്തിലെ പ്രശസ്തരായ കവികളിൽ ഒരാളാണ് ഡോ. നെല്ലിക്കൽ മുരളീധരൻ.
2004 -ൽ കേരള സാഹിത്യ അക്കാദമി പുരസ്കാരം ലഭിച്ചത് അദ്ദേഹത്തിന്റെ നെല്ലിക്കൽ മുരളീധരന്റെ കവിതകൾ എന്ന കൃതിക്ക് ആണ്.
പുറപ്പാട് എന്ന കൃതിക്ക് അദ്ദേഹത്തിന് ഇടശ്ശേരി സ്മാരക പുരസ്കാരം ലഭിച്ചു.
( 1985 -ൽ).
കോഴഞ്ചേരിക്ക് അടുത്തുള്ള
നെല്ലിക്കൽ എന്ന ദേശത്താണ് ജനിച്ചത്.
ഭാര്യ സുഖദ ദേവി അധ്യാപികയായിരുന്നു.
മക്കൾ സ്മൃതി,സുരഭി,സാരംഗി.
നാരങ്ങാനത്തെ പുത്തൻ പുരയിൽ എന്ന വീട്ടിലായിരുന്നു അവസാന നാളുകൾ പുറത്തുനിന്നുള്ള കണ്ണികൾ ഹിന്ദു ദിനപത്രത്തിൽ വന്ന ലേഖനം Archived 2005-12-14 at the Wayback Machine .
ഹിന്ദു ദിനപത്രത്തിൽ വന്ന ലേഖനം Archived 2007-09-30 at the Wayback Machine .
ഇടശ്ശേരി .
ഓർഗ്ഗ്
നെല്ലിക്കോട് ഭാസ്കരൻ ഇംഗ്ലീഷ് വിലാസം https://ml.wikipedia.org/wiki/Nellikkod_Bhaskaran
മലയാള നാടക - ചലച്ചിത്ര നടനായിരുന്നു നെല്ലിക്കോട് ഭാസ്കരൻ (മരണം: 1988 ആഗസ്റ്റ് 11).
നാല്പതു വർഷത്തോളം അഭിനയരംഗത്തു സജീവമായുണ്ടായിരുന്ന നെല്ലിക്കോട് യഥാർത്ഥമായ ഒരു അഭിനയ ശൈലിയ്ക്കുടമയായിരുന്നു.
കോഴിക്കോട് ജില്ലയിലെ നെല്ലിക്കോട് സ്വദേശിയായിരുന്നു ഇദ്ദേഹം.
യഥാർത്ഥ നാമം ഭാസ്കര മേനോൻ.
കോഴിക്കോട്ടെ അമച്വർ നാടകവേദിയിലെയും, കുതിരവട്ടത്തെ ദേശപോഷിണി വായനശാലയുടെ കലാസമിതിയിലേയും പ്രവർത്തകനും നടനുമായാണ് നെല്ലിക്കോട് ഭാസ്കരൻ കലാപ്രവർത്തനം ആരംഭിച്ചത്.
അവാർഡുകൾ 1972 ലെ മികച്ച രണ്ടാമത്തെ നടനുള്ള സംസ്ഥാന ചലച്ചിത്ര അവാർഡ് - ചിത്രം: മരം 1979 ലെ മികച്ച രണ്ടാമത്തെ നടനുള്ള സംസ്ഥാന ചലചിത്ര അവാർഡ് - ചിത്രം: ശരപഞ്ജരം പുറത്തേക്കുള്ള കണ്ണികൾ നെല്ലിക്കോട് ഭാസ്കരൻ അഭിനയിച്ച ചിത്രങ്ങളുടെ പട്ടിക അവലംബം
നെല്ലിത്താളി ഇംഗ്ലീഷ് വിലാസം https://ml.wikipedia.org/wiki/Aeschynomene_indica
പയർ വർഗ്ഗത്തിലെ ഒരു കുറ്റിച്ചെടിയാണ് നെല്ലിത്താളി .
( ശാസ്ത്രീയനാമം : Aeschynomene indica ) .
നനവാർന്ന പ്രദേശങ്ങളിലും പാടങ്ങളിലുമെല്ലാം കണ്ടുവരുന്നു.
മഞ്ഞപ്പാപ്പാത്തി ശലഭ-ലാർവകളുടെ ഭക്ഷണസസ്യമാണ് ഇത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Aeschynomene indica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Aeschynomene indica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നെല്ലിപ്പൊയിൽ ഇംഗ്ലീഷ് വിലാസം https://ml.wikipedia.org/wiki/Nellipoyil
കേരളത്തിലെ കോഴിക്കോട് ജില്ലയിലെ കോടഞ്ചേരി പഞ്ചായത്തിന്റെ ഭാഗമായ ഒരു ഗ്രാമമാണ് നെല്ലിപ്പൊയിൽ .
കോടഞ്ചേരി, തിരുവമ്പാടി, താമരശ്ശേരി, തുഷാരഗിരി വെള്ളച്ചാട്ടം എന്നിവയാണ് അടുത്തുള്ള സ്ഥലങ്ങൾ.
ഇത് തിരുവമ്പാടി നിയമസഭാ മണ്ഡലത്തിന് കീഴിലാണ്.
കേരളത്തിലെ നെല്ലിപ്പൊയിൽ ഗ്രാമത്തിലെ പ്രധാന വിനോദസഞ്ചാര കേന്ദ്രങ്ങളാണ് അരീപ്പാറയും തുഷാരഗിരിയും.
പശ്ചിമഘട്ടത്തിൽ നിന്ന് ഉത്ഭവിക്കുന്ന രണ്ട് അരുവികൾ തുഷാരഗിരിയിൽ കൂടിച്ചേർന്ന് ചല്ലിപ്പുഴയായി മാറുന്നു, നദിയിൽ മൂന്ന് വെള്ളച്ചാട്ടങ്ങളുണ്ട്: അവയിൽ രണ്ടെണ്ണം വനത്തിലും മൂന്നാമത്തേത് വനത്തിന്റെ അതിർത്തിയിലും.
മറ്റൊരു നദി, എന്ന് നിന്റെ മൊയ്തീൻ എന്ന ചിത്രത്തിലൂടെ പ്രശസ്തമായ ഇരുവഞ്ഞിപ്പുഴയിൽ രണ്ട് വെള്ളച്ചാട്ടങ്ങളുണ്ട്: അരിപ്പാറയും പതങ്കയവും.
ഇവ രണ്ടും ജലവൈദ്യുത പദ്ധതികൾക്കും ഉപയോഗിക്കുന്നു.
രണ്ടും പ്രശസ്തമായ വിനോദസഞ്ചാര കേന്ദ്രങ്ങളാണ്.
2001 ലെ ഇന്ത്യൻ സെൻസസ് പ്രകാരം, നെല്ലിപ്പൊയിലിൽ 5805 പുരുഷന്മാരും 5916 സ്ത്രീകളും ഉൾപ്പെടെ 11721 ആണ് ജനസംഖ്യ.
Manjuvayal Church Archived 2011-07-28 at the Wayback Machine .
നെല്ലിക്കൽ മുരളീധരന്റെ കവിതകൾ
കവിതാസാഹിത്യത്തിനുള്ള 2004-ലെ കേരള സാഹിത്യ അക്കാദമി പുരസ്കാരം നേടിയ കൃതിയാണ് നെല്ലിക്കൽ മുരളീധരന്റെ കവിതകൾ അവലംബം
പൊട്ടാസ്യം പെർമാംഗനേറ്റ് ഇംഗ്ലീഷ് വിലാസം https://ml.wikipedia.org/wiki/Potassium_permanganate
ഒരു അകാർബണിക രാസ സംയുക്തമാണ് പൊട്ടാസ്യം പെർമാംഗനേറ്റ് (Potassium permanganate).
വ്രണം, ഡെർമറ്റൈറ്റിസ് എന്നിവയുടെ ചികിത്സയിൽ ഇത് ഔഷധമായി ഉപയോഗിക്കുന്നു .
KMnO 4 എന്ന തന്മാത്രാ സൂത്രമുള്ള ഈ സംയുക്തം ഒരു ശക്തിയേറിയ ഓക്സിഡൈസിംഗ് ഏജൻറ് ആണ്.
ഇത് K + , MnO − 4 അയോണുകൾ ഉണ്ടാക്കുന്നു.
ജലത്തിൽ നന്നായി ലയിക്കുകയും  ലായനിക്ക് പിങ്ക് നിറം നൽകുകയും ചെയ്യുന്നു ഇതിൽ മാംഗനീസ് +7 ഓക്സീകരണാവസ്ഥയിലാണ് ഉള്ളത്.
അപകടസാധ്യത
പൊട്ടാസ്യം പെർമാംഗനേറ്റ് ദഹനപഥത്തിലെത്തുന്നത് വിഷകരവും മരണത്തിന് പോലും കാരണമാകുന്നതുമാണ് .
മനംപിരട്ടൽ , ഛർദ്ദി , ശ്വാസതടസ്സം എന്നിവയാണ് ലക്ഷണങ്ങൾ .
ഇതിന്റെ വിഷബാധയ്ക്ക് ചികിത്സ അത്ര ഫലപ്രദമല്ല എന്നതിനാൽ, വളരെ ശ്രദ്ധയോടെ കൈകാര്യം ചെയ്യേണ്ടുന്ന ഒരു രാസ പദാർത്ഥമാണ് പൊട്ടാസ്യം പെർമാംഗനേറ്റ് .
പൊട്ടാസ്യം പെർമാംഗനേറ്റിന്റെ ഓക്സീകരണ സ്വഭാവത്തെ അടിസ്ഥാനമാക്കിയാണ് അതിന്റെ പ്രധാന ഉപയോഗങ്ങൾ.
വിഘടിക്കുമ്പോൾ വിഷകരമായ ഉപോൽപന്നങ്ങളെ സൃഷ്ടിക്കാത്തതിനാൽ, പല മേഖലകളിലും ഇത് പ്രയോഗിക്കുന്നു.
ചികിത്സയിലെ ഉപയോഗം
ത്വക്കിനെ ബാധിക്കുന്ന രോഗങ്ങളെ നിയന്ത്രിക്കുന്നതിൽ പൊട്ടാസ്യം പെർമാംഗനേറ്റ് വ്യാപകമായി പ്രയോജനപ്പെടുന്നു.
കാലുകളെ ബാധിക്കുന്ന ഫംഗസ് ബാധ , മുറിവുകൾ, ഡെർമറ്റൈറ്റിസ് എന്നിവയെക്കെല്ലാം ഇതുപയോഗിക്കുന്നു .
ലോകാരോഗ്യസംഘടനയുടെ അടിസ്ഥാന മരുന്നുകളുടെ മാതൃകാ പട്ടികയിൽ പൊട്ടാസ്യം പെർമാഗനേറ്റ് ഉൾപ്പെടുന്നു .
ജലശുദ്ധീകരണം
ജലശുദ്ധീകരണത്തിന്  പൊട്ടാസ്യം പെർമാംഗനേറ്റ് ഉപയോഗിക്കുന്നു.
ജലത്തിലെ ഇരുമ്പ് അംശം നീക്കുന്നതിനും ഹൈഡ്രജൻ സൾഫൈഡ് മൂലമുണ്ടാകുന്ന ചീമുട്ടയുടെ ഗന്ധം ഒഴിവാക്കുന്നതിനും പ്രയോജനപ്പെടുത്തുന്നു.
കുടിവെള്ളം അണുവിമുക്തമാക്കുന്നതിന് വളരെക്കാലം മുമ്പ് മുതൽക്കുതന്നെ പൊട്ടാസ്യം പെർമാംഗനേറ്റ് ഉപയോഗിച്ചുവരുന്നുണ്ട് , , കാർബണിക സംയുക്തങ്ങളുടെ നിർമ്മാണം ബെയേർസ് റിയേജന്റ്  പ്രവർത്തനം A solution of KMnO 4 in water, in a volumetric flask
KMnO 4 കാർബണിക സംയുക്തങ്ങളുടെ നിർമ്മാണത്തിൽ ഉപയോഗിക്കുന്നു .
അസ്കോർബിക് ആസിഡ് , ക്ലോറാംഫെനിക്കോൾ , സാക്കറിൻ , ഐസോനിക്കോട്ടിനിക് ആസിഡ് , പൈറാസിനോയിക് ആസിഡ് എന്നിവയുടെ നിർമ്മാണത്തിന് ഉപയോഗിക്കുന്നു.
ജർമ്മൻ രസതന്ത്രജ്ഞനായ അഡോൾഫ് വോൺ ബെയറുടെ സംഭാവനകളെ ഓർമ്മിക്കുന്നതിന്  KMnO 4 ബെയേർസ് റിയേജന്റ് എന്ന പേരിലറിയപ്പെടുന്നു.
പൊട്ടാസ്യം പെർമാഗനേറ്റിന്റെ ഒരു ഒരു ആൽക്കലൈൻ ലായനിയാണിത്.
ദ്വിബന്ധനമുള്ളതും ത്രിബന്ധനമുള്ളതുമായ (-C=C- , -C≡C-) സംയുക്തങ്ങളുമായി പ്രതിപ്രവർത്തിക്കുമ്പോൾ പിങ്ക് നിറം തവിട്ട് ആയി മാറുന്നു .
പഴങ്ങളുടെ സംരക്ഷണം
പഴങ്ങൾ കേടുകൂടാതെ കുറെനാൾ സൂക്ഷിക്കാൻ പെർമാംഗനേറ്റ് സഹായിക്കുന്നു സർവൈവൽ കിറ്റ്
അവശ്യഘട്ടങ്ങളിലേക്കായി സർവൈവൽ കിറ്റ് തയ്യാറാക്കുമ്പോൾ അതിലെ ഒരു ഘടകമാണ് പൊട്ടാസ്യം പെർമാംഗനേറ്റ് .
തീയുണ്ടാക്കുന്നതിന് ഇത് പ്രയോജനപ്പെടുത്തുന്നു ഗ്ലിസറോൾ ചേർത്ത് പൊട്ടാസ്യം പെർമാംഗനേറ്റ്  പ്രവർത്തിക്കുമ്പോൾ താപമോചക പ്രവർത്തനം ആയതിനാൽ  തീയുണ്ടാകുന്നു.
മഞ്ഞിൽ അകപ്പെടുന്ന ഘട്ടത്തിൽ അപകട സിഗ്നൽ നൽകാനും ഇത് പ്രയോജനപ്പെടുത്തുന്നു .
ചലച്ചിത്ര ചിത്രീകരണ സെറ്റ് തയ്യാറാക്കുന്നതിന്  പൊട്ടാസ്യം പെർമാംഗനേറ്റ്  ഉപയോഗിക്കാറുണ്ട്.
പഴമയുള്ള രംഗങ്ങൾക്കാവശ്യമായ വസ്ത്രങ്ങളും മറ്റും തയ്യാറാക്കാൻ തുണി , മരം , ഗ്ലാസ്സ് , കയർ തുടങ്ങിയവയിൽ MnO 2 പ്രയോജനപ്പെടുത്തുന്നു .
വ്യവസായികമായി പൊട്ടാസ്യം പെർമാംഗനേറ്റ് നിർമ്മിക്കുന്നത് മാംഗനീസ് ഡയോക്‌സൈഡ് ഉപയോഗിച്ചാണ് .
The MnO 2 പൊട്ടാസ്യം ഹൈഡ്രോക്സൈഡുമായി ചേർത്താണ് ഇത് ചെയ്യുന്നത്.
പൊട്ടാസ്യം ബ്രോമൈഡ് ഇംഗ്ലീഷ് വിലാസം https://ml.wikipedia.org/wiki/Potassium_bromide
K Br എന്ന തന്മാത്രാസൂത്രത്തോടുകൂടിയ ഒരു ലവണമാണ് പൊട്ടാസ്യം ബ്രോമൈഡ്.
9-ആം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ തുടക്കത്തിലും ഒരു ആന്റികൺ‌വാൾസന്റായും സെഡേറ്റീവ് ആയും വ്യാപകമായി ഇത് ഉപയോഗിച്ചിരുന്നു.
യു‌എസിൽ 1975 വരെ ഇത്തരം ആവശ്യങ്ങൾക്കായി ഇതിന്റെ ഉപയോഗം തുടർന്നു.
ബ്രോമൈഡ് അയോൺ മൂലമാണ് ഇതിന്റെ പ്രവർത്തനം (സോഡിയം ബ്രോമൈഡും ഒരുപോലെ ഫലപ്രദമാണ്).
നായ്ക്കൾക്കുള്ള ആന്റിഎപിലെപ്റ്റിക് മരുന്നായി പൊട്ടാസ്യം ബ്രോമൈഡ് ഒരു വെറ്റിനറി മരുന്നായി ഉപയോഗിക്കുന്നു.
സാധാരണ സാഹചര്യങ്ങളിൽ, പൊട്ടാസ്യം ബ്രോമൈഡ് ഒരു വെളുത്ത ക്രിസ്റ്റലിൻ പൊടിയാണ്.
ഇത് വെള്ളത്തിൽ സ്വതന്ത്രമായി ലയിക്കുന്നു.
എന്നാൽ,  അസെറ്റോനൈട്രൈലിൽ ഇത് ലയിക്കുന്നില്ല.
നേർപ്പിച്ച ജലീയ ലായനിയിൽ, പൊട്ടാസ്യം ബ്രോമൈഡ് മധുരവും ഉയർന്ന സാന്ദ്രതയിൽ കയ്പുള്ള രുചിയും സാന്ദ്രത വളരെയധികം കൂടുമ്പോൾ ഉപ്പ് രുചിയും അനുഭവപ്പെടുന്നു.
ഉയർന്ന സാന്ദ്രതയിൽ, പൊട്ടാസ്യം ബ്രോമൈഡ് അന്നപഥത്തെ ശക്തമായി പ്രകോപിപ്പിക്കുകയും ഓക്കാനം, ചിലപ്പോൾ ഛർദ്ദി എന്നിവ ഉണ്ടാക്കുകയും ചെയ്യുന്നു.
പൊട്ടാസ്യം ബ്രോമൈഡ് എന്ന സാധാരണ അയോണിക് ലവണം പൂർണ്ണമായും വിഘടിച്ച് ജലീയ ലായനിയിൽ പി.എച്ച് 7 ന് സമീപമാണ്.
ബ്രോമൈഡ് അയോണുകളുടെ ഉറവിടമായി ഇത് പ്രവർത്തിക്കുന്നു.
ഫോട്ടോഗ്രാഫിക് ഫിലിമിനായി സിൽവർ ബ്രോമൈഡ് നിർമ്മിക്കുന്നതിന് ഈ പ്രതികരണം പ്രധാനമാണ്: KBr( aq ) + AgNO 3 ( aq ) → AgBr ( S ) + KNO 3 ( aq )
ജലീയ ബ്രോമൈഡ് Br - കോപ്പർ (II) ബ്രോമൈഡ് പോലുള്ള ചില ലോഹ ഹാലൈഡുകളുമായി പ്രതിപ്രവർത്തിക്കുമ്പോൾ കോർഡിനേഷൻ കോംപ്ലക്സുകളും രൂപം കൊള്ളുന്നു: 2 KBr( aq ) + CuBr 2 ( aq ) → K 2 [CuBr 4 ]( aq ) തയ്യാറാക്കൽ
KBr നിർമ്മിക്കുന്നതിനുള്ള ഒരു പരമ്പരാഗത മാർ‌ഗ്ഗം പൊട്ടാസ്യം കാർബണേറ്റിന്റെ അയൺ ബ്രോമൈഡ്, Fe 3 Br 8 എന്നിവ  അധിക ബ്രോമിൻ ഉപയോഗിച്ച് പ്രവർത്തിപ്പിക്കുകയാണ്: 4 K 2 CO 3 + Fe 3 Br 8 → 8 KBr + Fe 3 O 4 + 4 CO 2 ഉപയോഗങ്ങൾ മെഡിക്കൽ, വെറ്റിനറി ഈ ഉൽപ്പന്നം നായ്ക്കളിൽ ഉപയോഗിക്കാൻ ഉദ്ദേശിച്ചുള്ളതാണ്.
1857 ൽ റോയൽ മെഡിക്കൽ ആന്റ് ചിർജിക്കൽ സൊസൈറ്റിയുടെ ഒരു യോഗത്തിലാണ് സർ ചാൾസ് ലോക്കോക്ക് പൊട്ടാസ്യം ബ്രോമൈഡിന്റെ ആന്റികൺവൾസന്റ് ഗുണങ്ങൾ ആദ്യമായി ശ്രദ്ധിച്ചത്.
അപസ്മാരത്തിനുള്ള ആദ്യത്തെ ഫലപ്രദമായ മരുന്നായി ബ്രോമൈഡ് കണക്കാക്കാം.
സ്വയംഭോഗം മൂലമാണ് അപസ്മാരം ഉണ്ടാകുന്നതെന്ന് അക്കാലത്ത് പൊതുവെ കരുതിയിരുന്നു.
ബ്രോമിഡ് ലൈംഗിക ആവേശം ശാന്തമാക്കിയതായും രോഗികളെ ചികിത്സിക്കുന്നതിലെ തന്റെ വിജയത്തിന് ഇത് കാരണമാണെന്നും ലോക്കോക്ക് അഭിപ്രായപ്പെട്ടു.
പത്തൊൻപതാം നൂറ്റാണ്ടിന്റെ അവസാന പകുതിയിൽ, കോച്ചിപ്പിടിത്തവും നാഡീ വൈകല്യങ്ങളും ചികിൽസിക്കാൻ പൊട്ടാസ്യം ബ്രോമൈഡ് വളരെയധികം ഉപയോഗിച്ചിരുന്നു.
1975 വരെ യു‌എസിൽ ബ്രോമിഡ് സംയുക്തങ്ങൾ, പ്രത്യേകിച്ച് സോഡിയം ബ്രോമൈഡ് , തലവേദനയ്ക്കുള്ള മരുന്നുകളിലും മറ്റും  ഉപയോഗിക്കുന്നത് തുടർന്നു.
പിന്നീട്, കടുത്ത വിഷാംശമുണ്ടെത്ത് തിരിച്ചറിഞ്ഞ്  എല്ലാ മരുന്നുകളിലും ബ്രോമൈഡുകൾ നിഷിദ്ധമാക്കി.
നായ്ക്കളിൽ അപസ്മാരം ചികിത്സിക്കാൻ വെറ്റിനറി മെഡിസിനിൽ പൊട്ടാസ്യം ബ്രോമൈഡ് ഉപയോഗിക്കുന്നു, പൂച്ചകളിൽ ബ്രോമിഡ് ഉപയോഗിക്കുന്നത് പരിമിതമാണ്, കാരണം അവയിൽ ശ്വാസകോശത്തിലെ വീക്കം (ന്യുമോണിറ്റിസ്) ഉണ്ടാകാനുള്ള സാധ്യത വളരെ കൂടുതലാണ്.
പലപ്പോഴും പാർശ്വഫലങ്ങളിൽ ഇവ ഉൾപ്പെടുന്നു: ബ്രോമിസം ഇവ കേന്ദ്ര നാഡീവ്യവസ്ഥയുടെ പ്രതികരണങ്ങളാണ്.
അതിന്റെ ഫലമായി വിഷാദം, ആലസ്യം, സോമ്നോലെൻസ് ,വിശപ്പില്ലായ്മ,  ഓക്കാനം, റിഫ്ലെക്സുകളുടെ നഷ്ടം അല്ലെങ്കിൽ പാത്തോളജിക്കൽ റിഫ്ലെക്സുകൾ, അറ്റാക്സിയ, ന്യൂറൽ സെൻസിറ്റിവിറ്റി നഷ്ടം,  സെറിബ്രൽ എഡിമ, സൈക്കോസിസ് തുടങ്ങിയയുണ്ടാകാം.
മുഖക്കുരു രൂപത്തിലുള്ള ഡെർമറ്റൈറ്റിസ്,  ശ്വാസകോശത്തിലെ കഫം ഹൈപ്പർസെക്രിഷനും ആസ്ത്മയും റിനിറ്റിസും ഉണ്ടായേക്കാം.
പൊട്ടാസ്യം ബ്രോമൈഡ് ഫോട്ടോഗ്രാഫിയിൽ ഉപയോഗിക്കുന്നു.
അവലംബം ↑ ↑ ↑ ↑ ↑ ↑ ↑ ബാഹ്യ ലിങ്കുകൾ ആബർൺ സർവകലാശാലയിലെ വെറ്ററിനറി ഉപയോഗ കുറിപ്പ്
പൊട്ടിച്ചെന ഇംഗ്ലീഷ് വിലാസം https://ml.wikipedia.org/wiki/Poocholamad
11°04′02″N 75°58′37″E ﻿ / ﻿ 11.067207°N 75.977052°E ﻿ / 11.067207; 75.977052 പൂച്ചോലമാട് 11°04′02″N 75°58′37″E ﻿ / ﻿ 11.067207°N 75.977052°E ﻿ / 11.067207; 75.977052
മലപ്പുറം ജില്ലയിലെ വേങ്ങരക്കടുത്ത് കണ്ണമംഗലം പഞ്ചായത്തിലെ ഒരു ഗ്രാമമാണ് പൂച്ചോലമാട് അഥവാ പൊട്ടിച്ചെന .
വേങ്ങര അങ്ങാടിയിൽ നിന്നും 2 കി.
മി. അകലെയാണ്‌ ഈ ഗ്രാമം.
ചേറൂർ പാണക്കാട് പൂക്കോയ തങ്ങൾ സ്മാരക യതീം ഖാനയുടെ പിറക് വശത്തായി സ്ഥിതി ചെയ്യുന്ന ഒരു കാർഷിക ഗ്രാമമാണു ഇത്.
നൊട്ടപ്പുറം, പൊട്ടനാപ്പ്, മുട്ടുമ്പുറം തോന്നി എന്നിവയൊക്കെ ഈ വലിയ ഗ്രാമത്തിന്റെ ഉൾപ്രദേശങ്ങളാണ്.
പൂവിൽ ച്ചോല എന്നറിയപെടുന്ന ഒരു ചോല (ചെറിയ കുളം) അതിൻറെ മാട് (കുന്ന്) എന്നതിൽ നിന്നാണു പൂച്ചോലമാട് എന്ന പേരു ഈ പ്രദേശത്തിനു ലഭിക്കാൻ കാരണം.
ഈ ഗ്രാമത്തിൻറെ ഹൃദയ ഭാഗത്ത് ഒരു നീർച്ചാൽ (ചെന)പാറ ഇടുക്കിലൂടെ ഒഴുകുന്നുണ്ട്.
അതിനാൽ ഈ പ്രദേശത്തെ പൊട്ടി ചെന എന്ന പേരിലും അറിയപ്പെടുന്നു.
മലബാറിൽ ബ്രിട്ടീഷുകാർക്കെതിരെ നടന്ന വിപ്ലവപോരാട്ടങ്ങളിൽ ഈ പ്രദേശത്തുകാർ മുഖ്യ പങ്ക് വഹിച്ചിട്ടുണ്ട്.
ബ്രീട്ടീഷുകാർക്കെതിരെ പോരാടി രക്തസാക്ഷികളായ 17 പേരുടെ ശവകുടീരങ്ങൾ പൂച്ചോലമാട് സ്ഥിതി ചെയ്യുന്നു.
വിദ്യാഭ്യാസ സ്ഥാപനങ്ങൾ ഗവ:എൽ.
പി.സ്കൂൾ നൊട്ടപ്പുറം ഗവ:എൽ.